Document ID: 32002R0510

Komission asetus (EY) N:o 510/2002,
annettu 21 päivänä maaliskuuta 2002,
tuonnin kiinteistä arvoista tiettyjen hedelmien ja vihannesten tulohinnan määrittämiseksi annettujen asetusten (EY) N:o 75/2002, (EY) N:o 93/2002, (EY) N:o 107/2002, (EY) N:o 111/2002 ja (EY) N:o 112/2002 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmien ja vihannesten tuontijärjestelmän soveltamista koskevista yksityiskohtaisista säännöistä 21 päivänä joulukuuta 1994 annetun neuvoston asetuksen (EY) N:o 3223/94(1), sellaisena kuin se on viimeksi muutettuna asetuksella (EY) N:o 453/2002(2), ja erityisesti sen 4 artiklan 1 kohdan,
sekä katsoo seuraavaa:
(1) Tuonnin kiinteistä arvoista tiettyjen hedelmien ja vihannesten tulohinnan määrittämiseksi annetuissa komission asetuksissa (EY) N:o 75/2002(3), (EY) N:o 93/2002(4), (EY) N:o 107/2002(5), (EY) N:o 111/2002(6) ja (EY) N:o 112/2002(7) vahvistetaan tuonnin kiinteät arvot tomaattien tulohinnan määrittämiseksi.
(2) Tarkastuksessa kävi ilmi, että asetusten liitteessä on virhe. Tästä syystä kyseiset asetukset on tarpeen oikaista.
(3) Asetuksen (EY) N:o 3223/94 4 artiklan 3 kohdassa säädetään, että jos tuotteen tietylle alkuperälle ei ole voimassa tuonnin kiinteää arvoa, sovelletaan voimassa olevien tuonnin kiinteiden arvojen keskiarvoa. Näin ollen tämä keskiarvo on laskettava uudelleen, jos jokin tuonnin kiinteän arvon muodostavista osista oikaistaan.
(4) Asianomaisen on pyydettävä, että oikaistua tuonnin kiinteää arvoa sovelletaan, jotta vältytään asianomaiselle takautuvasti aiheutuvilta epätoivottavilta seurauksilta,
ON ANTANUT TÄMÄN ASETUKSEN:
1 artikla
Korvataan tuonnin kiinteistä arvoista tiettyjen hedelmien ja vihannesten tulohinnan määrittämiseksi annettujen komission asetusten (EY) N:o 75/2002, (EY) N:o 93/2002, (EY) N:o 107/2002, (EY) N:o 111/2002 ja (EY) N:o 112/2002 liitteessä vahvistetut tomaatteihin sovellettavat tuonnin kiinteät arvot liitteessä olevassa taulukossa esitettävillä tuonnin kiinteillä arvoilla.
2 artikla
Asianomaisen pyynnöstä tullitoimipaikka, jossa tileihin kirjaaminen on tehty, palauttaa osittain kyseisistä kolmansista maista peräisin olevista sellaisista tomaateista kannetut tullit, jotka on luovutettu vapaaseen liikkeeseen oikaistujen asetusten voimassaoloaikana. Palautushakemukset on tehtävä viimeistään tämän asetuksen voimaantuloa seuraavan kolmannen kuukauden viimeisenä päivänä, ja hakemukseen on liitettävä kyseisten tuotteiden vapaaseen liikkeeseen luovuttamista koskeva ilmoitus.
3 artikla
Tämä asetus tulee voimaan 22 päivänä maaliskuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä maaliskuuta 2002.

Labels: 2
17